Martial van Schelle

Martial van Schelle (født 6. juli 1899, død 15. mars 1943) var en belgisk kjører av bobsleigh, svømmer, flyger og forretningsmann som deltok både under sommer- og vinter-OL der han representerte Belgia fra tidlig på 1920-tallet til slutten av 1930-tallet.

Martial van Schelle ble tatt til fange av nazistene under den andre verdenskrig og han ble henrettet i en tysk konsentrasjonsleir.

 Tidlige liv 
Martial van Schelle bodde mye av den tidlige delen av hans liv i USA.Early life of van Schelle. - accessed 22 April 2008. Han var sammen med familien sin bosatt Chicago i Illinois fra 1904 til 1918. Han mistet sin mor Annie da hun ble drept ombord på skipet RMS Lusitania da det ble senket i 1915 av en tysk ubåt. Nesten 2000 mennesker døde i dette angrepet.

Det tyske ubåtangrepet på RMS Lusitania resulterte i at van Schelle meldte seg til aktiv militærtjeneste og han var for en kortere periode utstasjonert i Frankrike. Da den første verdenskrigen var avsluttet bosatte Schelle seg i Belgia for å hjelpe nasjonen å bli gjenoppbygget som følge av de kraftige bombeangrepene mot landet under den første verdenskrig.

 Idrettsmannen 
Martial van Schelle deltok i 3 sommer-OL. Hans beste plassering var 10.-plassen i svømming under Sommer-OL i 1924 i Paris i grenen 4 ganger 200 meter fristil.Men's 100 m freestyle results: 1920-36Men's 4 x 200 m freestyle results: 1920-36 Han deltok også i ballong 2 ganger i Coupe Aéronautique Gordon Bennett hvor han i 1933 kom på 5.-plass1933 Gordon Bennett Cup results. – accessed 21 April 2008. og i 1938 på 7.1938 Gordon Bennett Cup results – accessed 21 April 2008. Under Vinter-OL i Garmisch-Partenkirchen i 1936 deltok van Schelle i bobsleigh. Han kom på 5.-plass i firer menn og 9.-plass i toer menn.1936 bobsleigh two-man results1936 bobsleigh four-man results

 Forretningsmannen 
Van Schelle eide sin egen sportsbutikk i Brussel i mellomkrigstiden og han tok et patent på en tennisracket i 1935. Han ble eier av to skøytebaner i Brussel mellom 1933 og 1935, og han forble eier inntil han ble arrestert av nazistene den 15. januar 1943.

 Dødsfall 
Van Schelle ble overført til Breendonk konsentrasjonsleir, hvor han ble henrettet ved skyting den 15. mars 1943.

 Referanser 

 Eksterne lenker 


Kategori:Belgiere fra andre verdenskrig
Kategori:Belgiske svømmere
Kategori:Belgiske bobkjørere
Kategori:Deltakere for Belgia under Sommer-OL 1920
Kategori:Svømmere under Sommer-OL 1920
Kategori:Deltakere for Belgia under Sommer-OL 1924
Kategori:Svømmere under Sommer-OL 1924
Kategori:Deltakere for Belgia under Sommer-OL 1928
Kategori:Svømmere under Sommer-OL 1928
Kategori:Deltakere for Belgia under Vinter-OL 1936
Kategori:Bobkjørere under Vinter-OL 1936
Kategori:Personer henrettet ved skyting
Kategori:Personer fra distriktet Turnhout
Kategori:Henrettede personer
Kategori:Personer drept i andre verdenskrig